Lizip

**Lizip** (grč. *Lýsippos*) je bio grčki kipar iz Sikiona, aktivan u drugoj polovici 4. st. pne. Dvorski kipar Aleksandra III. Velikog i autor kanona proporcija ljudskog tijela helenističkog doba.

## Biografija
Lizip je rođen u Sikionu u drugoj polovici 4. st. Postao je službeni kipar vladajuće Makedonske dinastije u Grčkoj i pratio je osvajanja Aleksandra Velikog. Djelovao je na najvećem području na kojemu je ikad djelovao jedan antički kipar – od Peloponeza, Makedonije do Akarnanije. Okružen brojnim sinovima i učenicima posvuda je nametnuo svoj izraz.

Bio je posljednji veliki kipar grčke umjetnosti. Odmah nakon njegove smrti njegovi sljedbenici otvaraju školu na Rodu gdje teže nadmašiti svog učitelja, ako ne vještinom, onda veličinom. Haret iz Linda stvara brončanu skulpturu Kolosa na ulazu u luku, visoku 32 m – jedno od 7. svjetskih čuda.

## Djela

Radio je uglavnom u bronci, a njegov rad je danas poznat većinom iz kopija i replika. Koristio je Polikletov kanon, Praksitelov kontrapost i S liniju, ali se oslanjao i na prirodu te tako izradio elemente realizma. Osobito se zalagao za slobodu umjetnika i njegova izraza, protiv slijepog slijeđenja starih kanona.

Bio je i značajan portretist individualiziranih fizionomija (*Aleksandar III. Veliki; [[Ezop]]; [[Sokrat]]* itd.), kao i likova iz grčke mitologije (*[[Zeus]]; [[Posejdon]]; [[Ares]] …).

Njegov *Apoksiomen* (Strugač) je skulptura elegantna [[atleta]], vitkih udova i male glave, koji struže ulje s tijela, snažno je utjecao na kipare njegovog vremena. Apoksiomen je bio veliki korak u osvajanju prostora jer atleta drži ruke potpuno ispružene ispred tijela. Figura koju je izrazito teško bilo napraviti i u bronci, i u kamenu.

Reljef *Kairosa* (Bog sretnog trenutka) pronađen u [[Trogir]]u, zbog slobode izraza i originalne kompozicije, smatra se za njegov rad, ili u najmanju ruku djelo njegove škole. Također *Apoksiomen iz Lošinja*, pronađen u blizini obale [[Mali Lošinj|Malog Lošinja]] [[1996]]. g., smatra se za njegov djelo. U slučaju da je to istina to bi bio jedini njegov sačuvani original u bronci.

=== Galerija odabranih djela ===
<gallery>
Datoteka:Aristotle Altemps Inv8575.jpg|<center>*Aristotel*, rimska kopija originala iz 330. pne. Nacionalni muzej, [[Rim]].<center>
Datoteka:AlexandreTheGreat Louvre.jpg|<center>*Aleksandar Veliki*, 68 cm visoka rimska kopija, [[Louvre]], [[Pariz]].<center>
Datoteka:Hermes-louvre3.jpg|<center>*Mladić odvezuje sandalu (Hermes)*, rimska mramorna kopija visoka 1.61 m, Louvre, Pariz.<center>
Datoteka:Silenus Braccio Nuovo Inv2292.jpg|<center>*Silen uspavljiva Dioniza*, [[Vatikanski muzeji|Vatikanski muzej]], [[Rim]].<center>
Datoteka:0002MAN-Hermes.jpg|<center>[[Hermes]] iz Atalante, Arheološki muzej, [[Atena]].<center>
Datoteka:Napoli Museo Archeologico Ercole Farnese.jpg|<center>*Farneški Herkul*, rimska mramorna kopija iz [[Palača farnese|palače Farnese]], [[Rim]].<center>
Datoteka:Apoxyomenos Pio-Clementino Inv1185 n2.jpg|<center>Detalj Apoksiomena s ispruženim rukama.<center>
Datoteka:020MAD Aghias.jpg|<center>*Atleta Aghias'', rimska mramorna kopija, arheološki muzej u Delfima.


## Vanjske veze

* Online galerija Lizipovih djela 
* Lizipova biografija